**Beskrivelser af poster til Naturligt stjerneløb – til lærere**

1. **Har du en ådselbille næse?**

* Børnene dufter på skift eller i små grupper, til de tre duft prøver, uden at fortælle hvad de tror det er. Først til sidst må man fortælle de andre hvad man tror det er!
* Duft eksempler: appelsin, vanilje, eddike, chokolade, rosiner

*Sanser, N/T - Undersøgelse*

1. **Kan bier danse?**

* Børnene skal enten alene (hvis de tør) eller i små grupper igennem dans, forklare resten af kammeraterne, hvor de kan finde mad (fx deres madpakker, et supermarked m.m.). I kan gå lidt væk fra hinanden og aftale en ultra kort koreografi der viser, uden ord, hvor maden er.

Er den langt væk? Tæt på? Bag noget? Under noget? Hvilket tegn kunne betyde mad? (fx hånd på maven?)

*Motorik/ krop & bevægelse, kommunikation,*

*BIERNES DANS*

*Hvis man ikke kan tale, hvordan fortæller man så andre, at man har fundet en masse lækker mad? Bierne kan ikke tale, men alligevel kan de vise andre bier, hvor de finder blomster med dejlig nektar. Det gør de ved at danse for hinanden.*

*Dansen viser hvilken retning bien skal flyve i. Den viser også hvor lang man skal flyve og hvor god nektaren er. Bierne danser for hinanden på vokstavlerne inde i bistadet. Der er to slags dans. Den ene kalder vi for runddansen og den fortæller, at der er gode blomster meget tæt på bistadet. Som regel bruger bierne runddansen, når der er mindre end 100 meter til blomsterne.*

*Er blomsterne længere væk, så bruger bierne en anden dans, nemlig svansedansen. Dansen kaldes også for 8-tals dansen, fordi bien danser i 8-taller. Bien svanser (ryster) kroppen mens den danser i det midterste stykke af de to cirkler i 8-tallet. Når bien svanser med kroppen, fortæller det de andre bier, i hvilken retning de skal flyve i forhold til solen. (http://www.biavl.dk/born-unge/laer-om-bierne/biernes-dans/)*

1. **Er du en hurtig snegl?**

Snegle er meget muskuløse dyr - en snegl kan trække 10 gange sin egen vægt, mens den kravler lodret og 50 gange vægten, når den bevæger sig vandret. Den producerer slim, som gør dem i stand til at lime sig til underlaget, og dermed bedre kan stå fast.

Vi mennesker behøver hjælp hvis vi skal trække mange kilo, derfor laver vi en glide bane så det går lidt nemmere.

Prøv at trække hinanden på glidebanen og ved siden af og mærk forskellen.

Hvor meget kan du trække?

* Børnene skal bestemme hvem der skal være ”hus” og hvem der skal være ”snegl”, der skal være flere snegle.
* Den voksne hælder nu lidt ”snegleslim” ud på plasten (hvis det er nødvendigt)
* ”huset” kryber ned i den sorte plastsæk og sætter sig på det udlagte plast. Nu skal ”sneglene” trække ”huset” så godt de kan. Byt rundt så dem der vil får en tur på snegleslim banen.

*Motorik/ krop & bevægelse, N/T – undersøgelse, perspektivering*

1. **Trask en tusindbenstur!**

* Tusindbenet er et helt særligt dyr, hverken et insekt eller en orm. Det har flere ben end nogen andre dyr, dog ikke tusinde!   
  I kan også prøve at være tusindben.
* Stil jer op på række efter hinanden, og hold hinanden på skuldrene. Det forreste barn er tusindbenets hoved og bestemmer retningen. De andre skal lukke øjnene. Det er jo kun hovedet, der kan se. I kan også forsøge at gå i takt.
* Prøv at følge den markerede bane, hvis tusindbenet går i stykker på vejen, skal I stoppe og holde fast igen, inden I må gå videre igen.
* Nogle tusindben har et kemisk forsvar. Når de bliver bange, udsender de en stærk lugt. I kan lege, at en af de voksne er en solsort. Mens tusindbenet bevæger sig fremad, kommer fuglen og forsøger at spise tusindbenet. Når solsorten nærmer sig tusindbenet på højre eller venstre side, løfter alle børnene højre eller venstre ben og siger en tisselyd.

*Motorik/ krop & bevægelse, fællesskab,*

1. **Kan du finde vej rundt på myrenes krible krable banen?**

Med eller uden bind for øjnene skal I følge rebet med én hånd uden at slippe det. Undervejs støder I på naturens små forhindringer, som I skal over, under og igennem.

*Krop & bevægelse, kommunikation*

1. **Kan du springe længere end en hare?**

I Danmark findes der mange imponerende springere blandt store og små dyr.

Har I set haren, når den hopper afsted på marken? Haren er Danmarks hurtigste dyr og er rigtig god til at springe.

Tag tilløb, og spring længdespring.

* Et pindsvin kan slet ikke springe
* tudse 20 cm,
* mår 1,5 m,
* hare 2 m
* frø 2.5 (Nogle frøer kan hoppe 120 gange i træk, kan du?)
* ræv 3 m,
* egern 4 m.

Prøv med og uden tilløb.

*N/T, matematik, idræt, krop&bevægelse*

1. **Kan du løbe hurtigere end en hugorm?**

Start med en snak om de forskellige danske dyr. Der er stor forskel på, hvor hurtigt de forskellige dyr bevæger sig. Det afhænger af, om de skal fange deres føde eller undgå fjender. Hvorfor løber haren og edderkoppen stærkt? Hvorfor løber pindsvinet langsomt?

Hvor langt kan I nå at løbe på 10 sekunder? På 10 sekunder kan dyrene nå at løbe:

• Tudse: 3 m

• Hugorm: 17 m

• Pindsvin: 28 m

• Skovmus: 42 m

• Ræv: 139 m

• Hare: 222 m

Pindende med dyrebilleder markerer hvor langt de løber, forsøg at løbe om kap med dyrene. Hvis ikke I har nok plads kan I halvere afstand og tid.

*N/T, matematik, idræt, krop&bevægelse*

1. **Kan du hoppe lige så højt som halsbåndsmusen?**

En mus kan hoppe 1 meter op i luften. Det vil sige 20 gange sin egen længde! Mål din højde, og gang den med 20. Hvor højt skulle du så kunne hoppe, hvis du var en mus?

Prøv at hoppe og se, hvor højt du kan hoppe. Er det lige så højt som rådyret, egernet, ræven eller haren?

Hare: 50 cm

Egern: 60 cm

Ræv: 75 cm

Rådyr: 150 cm

*N/T, matematik, idræt, krop&bevægelse*

1. **Kan I finde de naturlige skatte?**

Først prøves legen med en voksen. Et barn lukker øjnene, og en voksen lægger forsigtigt en naturting ned i barnets hænder. (sten, blad, mos, bænkebider m.m.)

Barnet skal nu føle på genstanden uden at se den. Når barnet har følt, lugtet og undersøgt, gemmes genstanden væk, og han må nu åbne øjnene.

Barnet skal nu løbe ud i terrænet og finde en genstand, som det mener er identisk med den, det lige har følt på.

Nu kan børnene lave øvelsen parvis. Den ene løber ud og finder mens den anden bliver tilbage med lukkede øjne. Hvorefter der byttes. Alternativt kan børnene stille sig op på række med lukkede øjne mens en voksen finder ting til dem og de på skift føler.

Tal om de forskellige naturting. Hvor kommer de fra? Hvad hedder de? Er de fra dyr, eller er de fra en plante?

Når alle har prøvet kan der laves huskespil af genstandene. Hver genstand bliver gemt under et dække og nu gælder det for børnene om at finde sæt/ par der passer sammen.

*N/T, perspektivering, undersøgelse, fællesskab*

1. **Hvor bor bænkebideren?**

Start med at fortæl om lupper, bøtter og eventuelt insektsugere.

* Lupperne er så vi bedre kan se bænkebideren
* insektsugerne og bøtten er til at fange dem i

Nu skal børnene ud i det nære område og se om de kan finde bænkebidere. De skal især ligge mærke til HVOR de finder dem. Er det under noget? Er der tørt? Fugtigt?

Tilbage igen kan I snakke lidt om hvorfor mon bænkebideren godt kan lide at bo der? Og om hvilke andre smårdyr i fandt og hvordan de ser ud.

Til slut sættes bænkebiderne tilbage til hvor de blev fundet.

*N/T, undersøgelse,*

Post oversigt med tekst til elever.

1. Har du en **ådselbille** næse?

Ådselbiller har en formidabel god lugtesans. De kan lugte et dødt dyr på 3 kilometers afstand! Hvor god er din lugtesans? Kan du gætte disse duftprøver?

1. Kan **bier** danse?

Bier kan gennem et specielt danse-sprog fortælle andre bier hvor der er mad og hvordan de kan finde der hen. Kan du gennem en dans fortælle dine kammerater hvor de kan finde mad?

1. Er du en hurtig have**snegl**?

Snegle kan trække 50 gange sin egen vægt. Hvor meget kan du trække?

1. Trask en **tusindben**stur!

Prøv hvordan det er at være et tusindben i en skov fyldt med forhindringer.

1. Kan du finde vej rundt på krible krable banen?

Smådyrene i skoven kribler og krabler rundt i skovbunden, prøv selv!

1. Kan du springe længere end en **frø**?

I Danmark findes der mange imponerende springere blandt store og små dyr. Mål og se om du kan springe lige så langt.

1. Kan du løbe hurtigere end en **hugorm**?

Danske dyr bevæger sig hurtigt eller langsomt, alt efter hvad de spiser, hvor hurtigt kan du løbe?

1. Kan du hoppe lige så højt som **halsbåndsmusen**?

En mus kan hoppe 20 gange sin egen længde, hvor højt kan du hoppe?

1. Kan I finde de naturlige skatte?

De små krible krable dyr lever af og i skovbunden. Se om I kan finde nogle dyr og det de spiser.

1. Hvor bor **bænkebideren?**

Gå på opdagelse i krat og under sten og se om I kan finde bænkebideren!